**AIŠKINAMASIS RAŠTAS**

**Dėl Molėtų rajono savivaldybės tarybos 2014 m. spalio 30 d. sprendimo Nr.B1-165 „Dėl Molėtų rajono savivaldybės tarybos 2013 m. lapkričio 28 d. sprendimo Nr.B1-160 „Dėl atlyginimo už ikimokyklinio ir priešmokyklinio amžiaus vaikų išlaikymą ikimokyklinio ugdymo įstaigose tvarkos aprašo patvirtinimo“ pakeitimo“ pakeitimo**

1. **Parengto tarybos sprendimo projekto tikslai ir uždaviniai**

Sprendimo tikslas – pakeisti Atlyginimo už ikimokyklinio ir priešmokyklinio amžiaus vaikų išlaikymą ikimokyklinio ugdymo įstaigose tvarkos aprašo 10.2. papunktį, nes nuo 2018 m. liepos 1 d. pasikeitė vaiko teisių apsaugos srityje dirbančių specialistų pavaldumas, savivaldybės administracijoje nebėra Vaiko teisių apsaugos skyriaus. Pagal tvarkos pakeitimą pažymas, nustatant atleidimo nuo mokesčio už vaikų, augančių socialinių įgūdžių ugdymo ir palaikymo paslaugas gaunančiose šeimose, maitinimą ikimokyklinio ugdymo įstaigose išduotų Molėtų socialinės paramos centras.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Neigiamų pasekmių nėra. Teigiamos – nustatyta pažymų išdavėjas, sudaryta galimybė pasirūpinti vaikais, kurie auga, anksčiau vadintose socialinės rizikos šeimose.

**4. Vykdytojai**

Molėtų socialinės paramos centras, ikimokyklinio ugdymo įstaigos.